Abdessamad Zeryouḥi
Sayf al-Islam Qaddafi, mmi‑s n Ulibi adiktatiru aqdim Mɛemmar Qaddafi, jjin‑t ad i crek di lintixabat n tamurt-nnes.
Amalas (Simana) yeɛdan ila lmejlis n lintixab yugi a kid-sen i crek minzi aṭṭas n twalatin i x-as teḥkem lfusina deg useggusa yeɛdan. Maca ij n lqadi n lfusina n listinaf ijja‑t ad irecceḥ di linitixab n 22 djembir.
D manaya i nnan iɣemmisen n Libya.
Sayf al Islam i ɣer yella 49 n issegusa trezzu x-as lmaḥkama tamedlant n Den Haag. Ij n umilitir i t‑yedɛan di lɛasima Ṭarablus ittar i lmejlis n linitixab wer t‑ttejjin ca ad i crek di lintixab minzi teḥkem x-as lfusina di 2015, x tmegga tiɛeffanin i yegga di ca n imenɣan. Ad yiri timegga-ya tiɛeffanin yegga-tent deg umenɣi-nni yemsarn umi nɣan baba‑s deg 2011. Maca netta kulci inker-it.
Lmejlis n lintixab ila yugi ad cerken 25 zi 98 n imreccḥen i isejjlen ixef-nsen ḥuma ad dewlen d arrayes n Libya. Amilitir Xalifa Ḥaftar, wa d isem i yettwassnen qaɛ zeg-sen, jjin‑t ad icrek di lintixab-a. Netta irecceḥ di ccerq n Libya mani i ila tella girra deg iseggusa yeɛdan.
Ra d Ḥaftar i ɣer yella 78 n issegusa ttehmen‑t s tmegga tiɛeffanin di girrat yemsaren di Libya.
Lintixab n ubarlaman di tamurt-a i yettwaggan s uptirul smuttyen‑t ɣer ussegʷas idd‑yegguren.
Tala: hln
ceb_Latn kab_Latn kab_Latn kab_Latn kab_Latn kab_Latn kab_Latn kab_Latn tso_Latn